Document ID: 32003D0303

Title and Content:
Απόφαση της Επιτροπής της 25ης Απριλίου 2003 για την τροποποίηση της απόφασης 97/296/ΕΚ για να επιτραπούνοι εισαγωγές αλιευτικών προϊόντων από τη Σρι Λάνκα [κοινοποιηθείσα υπό τον αριθμό Ε(2003) 1287] (Κείμενο που παρουσιάζει ενδιαφέρον για τον ΕΟΧ) (2003/303/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχovτας υπόψη: τη συvθήκη για τηv ίδρυση της Ευρωπαϊκής Κoιvότητας, την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/ΕΚ(2), και ιδίως το άρθρο 2 παράγραφοι 2 και 3, Εκτιμώντας τα ακόλουθα: (1) Στην απόφαση 97/296/ΕΚ της Επιτροπής(3), όπως τροποποιήθηκε τελευταία από την απόφαση 2002/863/EΚ(4), αναφέρονται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Στο μέρος Ι του παραρτήματος της απόφασης 97/296/EΚ αναφέρονται τα ονόματα των χωρών και των εδαφών που καλύπτονται από ειδική απόφαση δυνάμει της οδηγίας 91/493/ΕΟΚ του Συμβουλίου(5) και στο μέρος ΙΙ αναφέρονται οι χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ. (2) Η απόφαση 2003/302/ΕΚ της Επιτροπής(6), καθορίζει ειδικούς όρους εισαγωγής για προϊόντα καταγωγής Σρι Λάνκα. Η χώρα αυτή θα πρέπει, επομένως, να προστεθεί στον κατάλογο του μέρους Ι του παραρτήματος της απόφασης 97/296/EΚ. (3) Η απόφαση 97/296/EΚ θα πρέπει, επομένως, να τροποποιηθεί αναλόγως. (4) Η εν λόγω απόφαση θα αρχίσει να ισχύει την ίδια ημέρα με την απόφαση 2003/302/ΕΚ. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ. Άρθρο 2 Η παρούσα απόφαση εφαρμόζεται από τις 17 Ιουνίου 2003. Άρθρο 3 Η παρoύσα απόφαση απευθύvεται στα κράτη μέλη. Βρυξέλλες, 25 Απριλίου 2003.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 13
3489
8367
2848
614
1372
1268
11

EuroVoc IDs (Expanded): 13
3489
8367
2848
614
1372
1268
11

Dataset Source: meu

Split: train